פרחיה בן משולם

הרב פרחיה בן משולם היה חכם יהודי בתימן במאה ה-14.

כתב שו"ת העוסק באמונת ישראל ובמחשבת ישראל. סך התשובות שהשתמרו הוא 40. השאלות נשאלו על ידי הרב יעקב הכהן ב"ר יפת. הרב יוסף קאפח ההדיר את החיבור בשנת התשמ"ה, תרגמו והעיר הערות. לדברי הרב קאפח, הרב פרחיה עסק בנושאי מחשבה ופילוסופיה, ובלט בבקיאותו בדברי הרמב"ם ובהעמקה בהם. 

פירושיו למקראות אינם ידועים לנו, וכפי הנראה היו ידועים רק בתימן.

לקריאה נוספת
הרב יוסף קאפח, 'ארבעים שאלות ותשובות בפילוסופיה לרב פרחיה ב"ר משולם', ספונות, סדרה חדשה, כרך ג (יח), תשמ"ה, עמ' 111-192.

הערות שוליים

ראשוני תימן
פילוסופים יהודים
מחברי ספרי שו"ת: ראשונים